Обрезание Господне. Васильовден - България | Факти.БГ
1 Януари, 2018 06:00 2 034 9
Обрезанието е свещенодействие, установено в Стария Завет при патриарх Авраам в самото начало на второто хилядолетие преди Рождество Христово
Днес православната ни църква отбелязва както Обрезание Господне – символът на завета на Авраам с Господа, така и един от основоположниците на богословието свети Василий Велики.
Имен ден празнуват Васил, Василка, Василена, Весела, Веселина, Веселин, Вълчо.
Обрезанието е свещенодействие, установено в Стария Завет при патриарх Авраам в самото начало на второто хилядолетие преди Рождество Христово и послужило не само като "знак на завета" между Бога и богоизбрания народ, но и като далечен предобраз на християнското тайнство Кръщение (Колос. 2:11). Като печат на този "знак" служило името, което давали на младенеца при обрязването му. Потомък по плът на Авраам, прославян в Новия Завет като "баща на вярващите" (Рим. 4:11), Господ Иисус Христос бил обрязан в осмия ден от Своето рождение и Му дали името "Иисус", наречено от ангела (Лука 1:31; 2:21). Пресветата Му майка принесла предписаните по Мойсеевия закон две гургулици и два гълъба, каквито се полагали на онези бедни израилтяни, които не били в състояние да донесат агне или теле (Лев. 12:8).
Възпоминанието на Господнето обрезание още през ІV век било утвърдено като тържествен Господен празник, с който се приключвал осмодневният кръг на Рождественските дни. Както се вижда от едно слово на св. Амфилохий Иконийски (+ 394 г.), още през ІV век празникът Обрезание Господне бил съединен с честването на паметта на св. Василий Велики, който умрял същия ден. Началото на този Господски празник отнасят към първите християнски векове. До нас са стигнали светоотечески слова, произнасяни на този ден, като поученията на св. Григорий Нисийски, св. Амвросий Медиолански и др. От V век е запазена беседа на Туринския епископ Максим. А Римският папа св. Григорий Велики споменава същия празник в своята книга за годишния кръг. През VІІІ век църковният песнописец Стефан Саваит написал канон за този празник, който и досега се изпълнява в нашето православно богослужение на този ден.
През 356 г. той се завърнал в родината си и приел свето кръщение. Светската кариера не го привличала. Стремейки се към подвижнически живот, той предприел пътешествие в Сирия, Палестина, Месопотамия и Египет, за да се запознае по-добре с монашеския живот и да намери пример за подражание сред тамошните отшелници. След двегодишно странстване св. Василий основавал монашеско общежитие в близост до Неокесария, на брега на р. Ирис. При него дошъл и св. Григорий. Двамата се отдали на изучаване на Свещеното Писание и съчиненията на църковните отци и писатели, както и на физически труд и молитва.
Този период е белязан от засиленото влияние на арианската ерес, която въпреки осъждането й на Първия вселенски събор (365 г.), бил подкрепен от светската власт и продължил да смущава живота на Църквата. Св. Василий взел дейно участие в борбата срещу арианството. През 364 г. той се завърнал в Кесария, приел презвитерски сан и станал близък помощник на Кесарийския епископ Евсевий. В продължение на шест години св. Василий се изявил като незаменим пастир за кесарийските християни. След смъртта на еп. Евсевий те го избрали за свой епископ през 370 година.
1 07:02 01.01.18
След като в Стария завет има обрязване,а вие следвате пътя на сина божий,защо не се обрязвате или това действие е било само за Иисус?
2 08:54 01.01.18
3 11:01 01.01.18
През 1916 г. Княз Фердинанд въвежда Григорианския календар в България.Тогава 31 март е последван от 14 април.Тоест по нов стил датата се отмества 13 дни напред.
4 11:04 01.01.18
Тоест по стар стил Васильов ден е на 19 декември
5 11:35 01.01.18
До коментар #4 от "БУДНАТА СЪВЕСТ":
На 14 януари е Васильовден по стар стил.
6 13:20 01.01.18
Това е по македонския календар,който няма нищо общо с истината както и всички други македонски небивалици.Четете и мислете повече.Не слушайте бабите.
7 13:29 01.01.18
Васиил Левски е бил обесен на 6 февруари 1973 г.По нов стил това е 19 февруари когато и честваме обесването му.
8 13:43 01.01.18
Ристиените следват само това което им отърва не искат дасе обрязват във евангелието им е казоно и вино да не пият ама......
Хасан е от столюпинбург
9 20:31 01.01.18
Хасане стига си коментирал с фалшиви имена даже си коментираш предишни коментари , ако ма разбра ? Относно темата ПРОСТО ВСЕКИ ИМА ПРАВО НА ЛИЧЕН ИЗБОР ама това вие не го разбирате защото в ИСЛЯМА не съществуват думите ЛИЧЕН ИЗБОР